অনলাইন ডেস্ক ॥ চীনের ইয়াংজি নদীতে টর্নেডোর আঘাতে জাহাজ ডুবির ঘটনায় মৃত আরোহীদের ৪০৬ জনের লাশ উদ্ধার করা হয়েছে। খবর রয়টার্স’র।
রবিবার সকাল পর্যন্ত ডুবে যাওয়া জাহাজটির আরোহী ছিল ৪৫৬। এদের মধ্যে জাহাজের ক্যাপ্টেনসহ মাত্র ১৪ জনকে জীবিত উদ্ধার করা সম্ভব হয়েছে। শেষ খবর পাওয়া পর্যন্ত এখনও ৩৬ জন আরোহী নিখোঁজ রয়েছেন।তবে, এই নিখোঁজ আরোহীদেরও বেঁচে থাকার সম্ভাবনা ক্ষীণ হয়ে আসছে।
গত সোমবার রাতে চীনের হুবেই প্রদেশের জিয়ানলি এলাকায় ইয়াংজি নদী ধরে যাওয়ার সময় পর্যটকবাহী চারতলা জাহাজ ইস্টার্ন স্টার টর্নেডোর কবলে পড়ে ডুবে যায়।
আরোহীদের মধ্যে ৪০৫ জন যাত্রী, ট্রাভেল এজেন্সীর পাঁচ কর্মী ও ৪৬ জন ক্রু ছিলেন।
কর্তৃপক্ষের প্রকাশিত এক তালিকায় দেখা গেছে, জাহাজটির যাত্রীদের মধ্যে তিন থেকে শুরু করে ৮০ বছরেরও বেশি বয়সী যাত্রী ছিলেন, যাদের অধিকাংশই পঞ্চাশোর্ধ পর্যটক।
এরই মধ্যে এ দুর্ঘটনা দেশটির গত ৭০ বছরের ইতিহাসে সবচেয়ে বিপর্যয়কর জাহাজ ডু্বির ঘটনায় পরিণত হয়েছে।